Grundejerforeningen Hesselbjerg af 9/9 1969




                        Rågeleje d. 31.marts 2009.

Referat af bestyrelsesmøde afholdt hos Alice Dannerfjord  d. 29.marts  2009.

Til stede var:  Bente, Hanne, Alice, Verner, Per, Hans og Steen.

Mødet blev afholdt i henhold til den udsendte dagsorden af 8.marts 2009
Årets første møde blev indledt med en vandretur i vort dejlige naturområde.
Det var dejligt at opleve at foråret var på vej.
1.      Der var ingen bemærkninger til referatet fra bestyrelsesmøderne
         afholdt d. 7.sept. og d. 15.nov. 2008.

2.      Per orienterede om den ny ejendomsvurdering for moseområdet.

         Ejendomsvurderingen er sat til 0,00 kr.!  

3.      Hans udleverede et fornemt udarbejdet regnskab for foreningens økonomi i 

         det forgangne år. Den økonomiske krise havde han håndteret flot, og de sidste
         kontingentrestancer var kommet i hus.

         Det udarbejdede regnskab var påtegnet foreningens revisorers underskrifter.

         Regnskab og balance blev godkendt af bestyrelsen.
         I forlængelse af regnskabet for 2008 havde Hans udarbejdet forslag til 

         budget for 2009. Forslaget er baseret på et uændret årskontingent: 600,00 kr.

         Budgetforslaget blev godkendt af bestyrelsen.

         Regnskabet for 2008 og budget for 2009 vil blive udsendt sammen indkaldelsen 
         til generalforsamlingen d. 26. april 2009.
         I forbindelse med udarbejdelsen af foreningens regnskaber mv. havde Hans

         begået et koncept til skrivelse til de parceller i foreningen, der ikke deltager 

         i foreningens anliggender, og herunder heller ikke i betaling af udgifter i 

         forbindelse med vejvedligeholdelse. 
         Der var i bestyrelsen stor enighed om, at det var meget relevant at gøre 

         krav gældende overfor de berørte parceller, og gav formand og kasserer 

         mandat til at fremføre kravet.

4.      Angående grundejerforbundet kunne Hans oplyse, at der ikke var de 

         store aktiviteter i gang i Gribskov Kommune omkring forbundet.

         Officielt bliver der afholdt møde ca. hvert kvartal. Men den store kommune

         har lidt svært ved at håndtere de forskellige opgaver og interesseområder.      
         Hans følger situationen så godt han kan, og holder sig til i det omfang der 
         behandles sager der berører vore forhold.
         Men Rodegruppen fungerer fortsat, hvilket foreningen har haft gavn og 

         glæde af ved flere lejligheder.
         Hvad angår nye vejskilte blev det aftalt, at Per sørger for at disse bliver 

         indkøbt og opsat. Der er tale om i alt 5 skilte.
5.      Generalforsamlingen er i år berammet til søndag d. 26. april på 

         Blistrup skole.

         Da vi kun kan regne med adgang til mødelokalet og ikke til kantine-

         forhold, skal bestyrelsen – ved fælles hjælp – sørge for ( medbringe )

         alt nødvendigt vedrørende fortæring med tilbehør.

         Efter mødet har Alice oplyst, at hun vil sørge for alt det nødvendige omkring
         fortæring inkl. engangsservice mv. Men alle bestyrelsesmedlemmer medbringer

         termokander ( med varm kaffe ) Per sørger for øl og vand.
6.      Med hensyn til hjemmesiden blev det besluttet, at Hanne tager vort logo 

         under behandling og bl. a. anfører foreningens hjemmesideadresse i vort

         brevhoved.

         Det aftaltes endvidere, at regnskabet lægges på hjemmesiden, og at der 

         bliver oprettet en slags ”blå avis” på siden, hvor man kan annoncere 

         brugt salg/ bytte, behov for/tilbud til nabohjælp mv.

7.      Vedligeholdelse af veje mv.

         Som det vil være flere bekendt har vi i løbet af vinteren – med hjælp fra 
         Niels Å-mand – fået fjernet den store poppel der stod på vort stiområde 

         øst for vejbroen på Maglehøjvej. Tilbageværende stenbunke samme sted 

         vil blive fjernet i løbet af foråret.

         På gåturen før mødet blev det konstateret, at vore veje og stier har det godt.

         Men der er dog stadig behov for rettidig omhu omkring de bløde områder ved

         mosen. Hans, Verner og Steen vil vurdere i hvilket omfang, og med hvilke 

         midler vi skal angribe sagen. Formentlig bliver det noget med stabilgrus

         eller tilsvarende ( og så selvfølgelig trillebøre, skovle, etc!!). 
         Med Niels Å – mand`s hjælp har vi fået nogle fantastisk flotte vandløb 

         fra Baune - Mosen og igennem vort område.

8.      Sommerfestens fremtid er under pres.

         Det er bestyrelsens overordnede vurdering, at Sct.Hans festen, der nu er ændret 

         til en slags høstfest, ikke helt har haft den appel til foreningens lodsejere som vi 

         i bestyrelsen gerne havde set. Derfor var en afslutning af arrangementet til 

         diskussion på mødet.

         Men da det netop i år er 40 år siden Grundejerforeningen Hesselbjerg af 9/9 1969

         blev oprettet, blev det besluttet at give den sociale side af vort foreningsprojekt

         en chance for at vise, at bestyrelsen sikkert er helt galt på den.

         Det blev således besluttet at tage emnet med på generalforsamlingen med 

         et oplæg til et arrangement af helt usædvanlige dimensioner. Det eneste 
         bestyrelsesmødet dog besluttede var at datoen skulle være d.8. aug. 2009! 

         Hvad der yderligere skal ske, vil et hurtigt arbejdende udvalg bestående af Alice, Bente,

         Hans og Steen komme med bud på ved generalforsamlingen. 

         Det lille udvalg holder møde hos Steen d. 13. april kl. 10.00.

9.      Næste bestyrelsesmøde holdes hos Hans d. 26.juni kl. 18.00

10.    Der var ikke punkter under eventuelt.

Hermed sluttede mødet, og bestyrelsen takker for en fortrinlig betjening hos Alice.
På bestyrelsens vegne.

Steen Folke Nielsen

Baune-Mosen 3

elsteen@os.dk
48717015      
